open-index/open-wikipedia-markdown huggingface dataset:
Мовести животни

**Мовести животни** е заедничко име за два типа (*Endoprocta* и *Ectoprocta*) на мали и едноставни водни животни кои се хранат со помош на круна од пипала наречена лофофор и кои обично формираат прикрепени, мовести колонии. Класификацијата на овие два типа варирала во зависност од промената во мислењата за врската на мовестите животни со другите типови на животни. Авторите кои мислат дека двете групи имаат близок заеднички предок го задржуваат името **Bryozoa** и ги третираат ендопроктите (мовести животни кај кои устата и аналниот отвор се наоѓаат во лофофорот) и ектопроктите (мовести животни каде анусот е надвор од лофофорот) како класи. Други го користат терминот бриозои само за ектопроктите.

Ендопроктите, кои се морски форми со исклучок на еден слатководен вид, имаат глобуларно тело кое е потпрено на дршка. Лофофорот ги обиколува и устата и анусот. Се размножуваат полово и бесполово, често формирајќи колонии на поврзани единки. Кај ектопроктите, кои се претежно морски, лофофорот не го обиколува анусот. Колониите кои ектопроктите ги формираат по пат на бесполово размножуавње се со различна структура, и секој член обично има цврста заштитна покривка.

## Општи својства

Ендопроктите и ектопроктите се ситни, често микроскопски животни кои ретко достигнуваат повеќе од 1&nbsp;mm во должина. Повеќето видови живеат во плитки води, иако некои се забележани и на длабочини од 5,500 m. Многу видови се хермафродити.

## Наводи

Категорија:Безрбетници
Платонизам

**Платонизмот** е учење и филозофија на филозофот Платон и на неговите следбеници. Во платонизмот постои верување дека физичките предмети се само мимолетни, привремени претстави на вечните идеи и дека само спознанието на идеите е вистинско спознание.
	
Помеѓу две личности со, т.н., платонски односи, постои само идеална, непрактична врска т.е., несексуална љубов.

Категорија:Платон

Категорија:Старогрчка филозофија
Категорија:Филозофски правци
Нихилистичко движење

**Нихилистичкото движење** било културно и политичко движење во Русија кое датира од 1860-тите години, кое во прашање ја довело валидноста на традиционалните вредности и институции, посебно после убиството на рускиот цар Александар II. Нихилистите во Европските земји биле гледани како пропоненти на користењето на насилството како средство за политички промени.

## Наводи
* Нихилизам во Руската историја

Категорија:Политички движења
Категорија:Руска Империја
Категорија:19 век
Категорија:Нихилизам
Аплакофори

**Аплакофорите** (класа **Aplacophora**) се црвовидни бесчерупкести мекотели кои живеат во зоната помеѓу морскиот брег и работ на континенталниот праг. Класата на аплакофори содржи две поткласи: *Neomeniomorpha* (наречена и *Solenogastres*) и *Chaetodermomorpha* (наречена и *Caudofoveata*). Аплакофорите се закопуваат или ползат низ калта, или се замотуваат околу алционариските корали. Повеќето претставници се помали од 10&nbsp;mm во должина.

Неколку одлики се својствени за сите аплакофори. Нервниот систем се состои од парни странични и стомачни нервни стебла, со многу странични комисури, букален прстен и церебрална и супраректална ганглија. Целомот е редуциран во целомски канали (целомодукти), просторен перикардиум (околусрцева празнина) и гонади кои се поврзуваат со перикардиумот. Постои мантијна празнина во која се излеваат течностите анусот и целомодукти. Присутни се и други типични мекотелни одлики, но не се својствени за сите фамилии, а тоа се радула (рендест орган за дробење на храната) и нејзината потпора; парни жабри во мантијната празнина; стапало за ползење кое секретира мукус; како и мастилаво ќесе.

## Исхрана

Неомениоидите се хранат со жаркари - цврсти и меки корали, хидрозои, зооантарии или горгонии. Некои видови се исхрануваат само со специфични жаркари. Каудофовеатите ингестираат седимент или може да се селективни месојдади или чистачи. Најмногу се хранат со дупконосци.

## Размножување

Аплакофорите се хермафродити и имаат парни гонади. Истражувањата покажале дека има присуство на семени рецептакули, што укажува на присуство на интросперма (сперма која не доаѓа во контакт со водата). Набљудувањата на живи примероци на *Epimenia australis* покажале дека оплодувањето е внатрешно.

Категорија:Мекотели
Категорија:Зборови што ги нема во ТРМЈ
Моноплакофори

**Моноплакофорите** (класа **Monoplacophora**) се мекотели со единечна симетрична черупка. Тие се мала група на камбро-силуриски фосили кои припаѓаат на фамилијата *Tryblidiidae*. Единствен денешен жив род е неопилината (*Neopilina*).

## Физички одлики

Моноплакофорите имаат черупка која варира во формата од зарамнета штитовидна плочка па до краток конус. Черупката е голема и билатерално симетрична и има еден вдлабнат сифон. Врвот на черупката лежи речиси вертикално над предната маргина на средната (медијална) линија. Маргината на черупката е речиси кружна и малку издолжена во сагиталната празнина. Черупката е релативно тенка, има три слоја, и е потенка на маргините отколку во центарот.

Палијалната (мантијна) празнина го дели работ на стапалото од мантијата на секоја страна. Оваа празнина формира плиток олук кој целосно го заобиколува животното. Внатрешно е поделена со ѕидовите на стапалото и странично со палијалниот лист кој лежи под маргината на черупката. Во предниот дел, мантијната празнина ги содржи устата, која е опколена со пар од пипала. Странично, мантијната празнина содржи пет или шест пара на жабри. Стапалото е кратка циркуларна колумна. Рамниот стомачен ѕид на стапалото е тенок и речиси отсуствува неговата мускулна поддршка. Прекриен е со цилијарен епител и формира подножје за ползење. Ползењето е потпомогнато со мукусот кој се лачи од педалната жлезда, која лежи на предниот дел од стапалото. Моноплакофорите се долги од 3&nbsp;mm до 3&nbsp;cm и внатрешната организација им е мешавина од онаа на полжав и хитон. Главата е мала. Устата е сместена на предниот дел од стапалото, а анусот се отвора во палијалната празнина на постериорниот крај на телото, зад стапалото. Пред устата се наоѓа предустен превој (или велум). Друг превој лежи зад устата и се проектира на секоја страна како маса на постусни пипала.

## Таксономија

Ред Tryblidioidea
* натсемејство Tryblidiacea
** фамилија Laevipilinidae
*** род *[[Laevipilina]]*. H. McLean, 1979
** фамилија Monoplacophoridae
*** род *[[Monoplacophorus]]* L. I. Moskaslev, Y. A. Starobogatov & Z. A. Filatova, 1983
** фамилија Neopilinidae
*** род *[[Neopilina]]* H. Lemche, 1957
**** подрод *Lemchephila* L. I. Moskalev, Y. A. Starobogatov & Z. A. Filetove, 1983
**** подрод *Lemchephyala* (= *Lemchephila*) L. I. Moskalev, Y. A. Starobogatov & Z. A. Filetove, 1983
*** род *[[Micropilina]]*
*** род *[[Rokopella]]*
*** род *[[Veleropilina]]*
** фамилијаTryblidiidae
*** потсемејство Neopilininae
**** род *[[Neopilina]]* H. Lemche, 1957
***** подрод *Neopilina*
****** вид *Neopilina galathea* H. Lemche, 1957
****** вид *Neopilina veleronis* R. J. Menzies & W. Layton, 1963
*** потсемејство Tryblidiinae
** фамилија Vemidae
**** род *[[Vema]]*. H. Clarke & R. J. Menzies, 1959
***** вид *Vema ewingi*. H. Clarke & R. J. Menzies, 1959

Категорија:Мекотели
Категорија:Живи фосили
Г-точка

**Грефенберговата точка** (често се нарекува и **Г-точка**) е подрачје во внатрешноста на вагината каде што се тврди дека постои ерогена зона која кога стимулирана може да доведе до високи нивоа на полова возбуда, силни оргазми и женска ејакулација. Г-точката типично се наоѓа 1-3 инчи од предниот дел на вагиналниот ѕид меѓу отворот на вагината и уретрата, и е чувствително подрачје кое е дел од женската простата.

## Наводи

Категорија:Женски репродуктивен систем
Категорија:Гинекологија
Категорија:Секс
Лом

**Лом** () е град во северозападниот дел на Бугарија и е административен центар на општината Лом. Се наоѓа во Монтанската област и е втор наjголем во областа. Сместен е крај бреговите на реката Дунав и реката Лом. На 162&nbsp;km на југ од градот се наоѓа Софија, на 56&nbsp;km северозападно е Видин, а на 49&nbsp;km јужно е Монтана.

Лом е значаен дунавски град-пристаниште. Неговиот развиток како големо речно пристаниште, второ во Бугарија по Русе, е поради близината со главниот град Софија.

Лом е наследник на тракискиот град **Артанес**. Како дел од римската провинција **Горна Мизија** од 29 г.п.н.е е наречен **Алмус** и оттаму потекнува името на денешниот град и река Лом. Со името Лом Паланка се споменува во 1704 г. Со појавувањето на бродовите по Дунав од 1830 г. се зголемува и значењето на градот. Развиени се и транспортните врски кон Виена, Австрија. Тоа има и големо влијание над градската архитектура.

Мегу културните и природни знаменитости на Лом се историскиот музеj, античката тврдина Алмус, останките од Аспаруховиот ров, Борунската црква, споменикот на Цеко Воjвода и други.

Категорија:Лом
Категорија:Населени места на Дунав
Категорија:Населени места во областа Монтана
Кунилингус

thumb|right|200px|Кунилингус
[thumb|right|200px|Акварел на кој е прикажан акт на '''кунилингус''' [Achille Devéria]]
**Кунилингус** е акт на орален секс, се користи устата и јазикот за стимулација на женските гениталии. Најчесто се стимулира дразницата бидејќи е најосетливиот дел од женските гениталии. Терминот кунилингус доаѓа од латинските зборови за вулва (*cunnus*) и за јазик (*language*).

## Техники
Постојат различни техники за изведување на кунилингус во зависност од поединечните склоности на партнерите во половиот однос.

Дразницата е сексуално најчуствителниот дел од телото на речиси секоја жена, но може да биде премногу чувствително директното стимулирање, посебно во раната фаза на возбуда кај жената. Најдобро е да се почне со нежна стимулација фокусирана на усните и поширокиот регион на вулвата.

Кунилингусот може да биде проследен со ставање на прст или некое сексуално помагало во вагината и/или анусот, што дава можност за симултана стимулација на G-точката.

## Надворешни врски

* Discovery Health on Cunnilingus (англиски)

## Наводи

## Поврзано
* Орален секс
* Фелацио
* Автофелацио

Категорија:Сексуалност
Категорија:Орален секс
Категорија:Сексуални чинови
Споменик на Виктор Емануел II

мини|260x260пкс|Споменикот на зајдисонце
**Национален споменик на Виктор Емануел II** (итал. *Monumento Nazionale a Vittorio Emanuele II*), „Олтар на татковината“ (*Altare della Patria*) или „**Виторијано**“ — споменик во чест на Виктор Емануел, првиот крал на обединета Италија. Се наоѓа во Рим, Италија, меѓу Пјаца Венеција и ридот Капитол. Споменикот е дело на Џузепе Сакони, проектирано во 1895. Бил официјално претставен во 1911 и завршен во 1925.

Споменикот е изграден од чист бел мермер и содржи прекрасни скали, високи коринтски столбови, фонтани, голема скулптура на Виктор Емануел на коњ и две статуи на божицата Викторија како јава на квадриги. Структурата е широка 135 метри и 70 метри висока. Ако се сметаат и квадригата и крилатите победи, достигнува висина до 81 метар.

Споменикот го содржи гробот на незнајниот војник со вечен оган, изграден под статуата на Италија по Првата светска војна. Основата на структурата исто така вклучува и музеј на обединувањето на Италија.

Споменикот бил контраверзен бидејќи со неговата изградба се уништил голем дел од ридот Капитол со средновековната област. Самиот споменик често се смета за преголем и прераскошен. Јасно се гледа од голем дел од Рим иако има коцкеста форма и нема купола или кула. Споменикот исто така е блескаво бел, упадлив меѓу претежно кафеникавите згради од околината. Заради пренатрупаната конструкција носи неколку навредливи прекари. Римјаните некогаш го нарекуваат „свадбената торта“ и „лажните заби“, додека американците кога го ослободиле Рим во 1944 го нарекле „машина за пишување“, прекар прифатен и од месното население. И покрај сите критики, споменикот привлекува голем број на посетители. Се појавува

## Наводи

## Надворешни врски
* Maps and aerial photos - Google Maps
* Il Vittoriano - Quirinale, residence of the Head of State

Категорија:Знаменитости во Рим
Категорија:Згради и градби во Рим
Категорија:Олтари
Аргеј I

**Аргеј I** — крал на Македонија од околу 678 п.н.е. до околу 640 п.н.е.. Го наследил татка си Пердика I. По него, наследникот на престолот бил неговиот син Филип I.

Споменат е од Херодот по 8.138 и од Јунијан Јустин.

Категорија:Кралеви на Античка Македонија
Категорија:Аргеадска династија
Категорија:Родени во непозната година
Категорија:Древномакедонска митологија
Аероп I

**Аероп I** — крал на Македонија од династијата на Аргеадите, син на Филип I, правнукот на Пердика I, четвртиот крал, и татко на Алкет I.

Според примо генитура, за крал е прогласен уште во лулка, на бојното поле пред битката со Илирите, зашто (според Јустин) „на Македонците не им недостига храброст, туку крал“. Ја зајакнува македонската воена организација и во негово време македонската држава се проширува.

На почетокот од неговото владеење, Тракијците и Илирите честопати ја напаѓале Македонија. Се верува дека Македонците почнале да остваруваат победи над Тракијците и Илирите откако на чело на македонската армија во битките застанал младиот Аероп. Неговото присуство придонело да се зголеми борбениот морал кај војската со што Тракијците и Илирите биле присилени да престанат со нападите.

## Наводи


## Литература

* Farr, Edward *History of the Macedonians* (Robert Carter & Brothers, New York, 1850), pg. 37 

Категорија:Кралеви на Античка Македонија
Категорија:Аргеадска династија
Категорија:Родени во непозната година
Птоломеј I

**Проломеј I** или **Птоломеј од Алор** — регент на Македонија од 368 до 365 п.н.е. Извршил атентат врз неговиот претходник Александар II за да ја заземе власта. Владеел како регент за младиот Пердика III сѐ додека Пердика не го убил во 365 п.н.е. Се верува дека е роден во некогашното село во Егејска Македонија, Калјани (Алорес).

Според Хамонид, тој бил помладиот син на Аминта II „Малиот“, кому Аминта III му ја дава својата ќерка Евриноја за жена.

Категорија:Кралеви на Античка Македонија
Категорија:Аргеадска династија
Категорија:Родени во непозната година
Тирима

thumb|200px|Македонското сонце со кралската дијадема во сончевата топка, симбол на Македонското царство

**Тирима** бил третиот крал на Кралството Македонија.

Категорија:Аргеадска династија
Категорија:Древномакедонска митологија
Векторска анализа

**Векторската анализа** е дел од математичката анализа кој се занимава со обопштување на поимите од, условно, „*скаларната* анализа“ на векторски полиња. Ова значи дека поимите: извод, интеграл, лимес, непрекинатост и др. кои се дефинирани во полето на реални броеви (кое се нарекува *[[скалар]]но поле*), се воведуваат во повеќедимензионални реални Евклидов полиња наречени „векторски полиња“.
Ситуацијата со горенаведените поими е поинаква во векторски полиња, од познатата во скаларното поле. Така во векторската анализа постојат поими од типот: парцијален (делумен) извод, повеќекратни интеграли, криволиниски интеграли, површински интеграли, градиент на функција, ротор на поле, дивергенција на поле и слично.
Покрај своето значајно место во математиката, векторската анализа има голема примена во природните науки, особено во физиката.

Векторска анализа
Категорија:Математичка анализа
На Запад ништо ново

***На Запад ништо ново*** () е роман од Ерих Марија Ремарк, германски ветеран од Првата светска војна. Романот ја опишува војната во рововите и одделноста на војниците од нивните стари животи после враќањето од војната. Објавен под името ***Im Westen nichts Neues***  во Германија во јануари 1929 http://commons.wikimedia.org/wiki/Image:Remarque_Im_Westen_nichts_Neues_1929.jpg, за кратко време, романот постигнува огромен успех. Приказната го следи животот на раскажувачот Пол Баумер, деветнаесетгодишно момче кое доброволно се приклучува во војната, како и животот на неговите пријатели од фронтот Алберт Кроп, Џаден, Мулер, Хаје и Кацински (Кат).

*На Запад ништо ново* се смета за еден од најдобрите воени роман на сите времиња, а Ерих Марија Ремарк со него го заклучува своето место во литературниот пантеон како мајстор на контрастот меѓу хоророт на војната и спокојната природа.

Категорија:Романи на Ерих Марија Ремарк
Дељо Марковски

**Дељо Марковски** — македонски револуционер, учесник во македонското револуционерно движење, член и војвода на Македонската револуционерна организација, деец на ВМРО (Автономистичка) .

## Животопис

Тој бил трговец во родното село и во гратчето Биглишта. Член е на ВМОРО од првите почетоци на револуционеризирањето на Костурско од страна на Лазар Поп Трајков. Во предилинденскиот период учествува во процесот за доставување на оружје заедно со 
Лазар Киселинчев и Васил Чакаларов, и соработува со познатиот Костурски војвода Атанас Кршаков кој исто така е родум од село Косинец. Учесник е во две битки во Илинденското Востание. При крајот на востанието е амнестиран и е еден од оние што
останваат во своите реони.

## Борба против андартите

Вистинската револуционерна дејност ја започнува после востанието кога активно учествува во ревитализирањето на организацијата во Костурско. Стапува во контакт со новоформираниот Албански револуционерен комитет и активно соработува со нив.

Кога во 1904 година Елиномакедонскиот комитет почнува да испраќа андартски чети во Македонија, Марковски е назначен за реонски раководител, целосно се оддава во оваа нова борба. Неговото име се овековечува за време на битката во селото Косинец на 3 мај 1907 година кога само со 6 души успева да порази 60 вооружени андарти. Потпомоната од турските власти, грчката чета на капетан Вардас со 60 вооружени Критјани го напаѓа село Косинец во момент кога скоро целото машко население е на печалба во Константинопол. Марковски навреме дознал за тоа и успеал да ги подели 6-те пушки што се наоѓале скриени во неговиот дом на 4 негови семејни бријатели и на неговиот малолетен брат. Се распределуваат во различни куќи и започнуваат престрелка со Грците. Во почетокот на престрелката загинале 6 андарти, а Грците не осознаваат од каде доаѓа огнот. Тоа создава збунетост во нивните редови, и започнуваат престрелка меѓу нив. Грците се повлекле од селото оставајќи околу 13 мртви.

## Подоцнежна дејност

По младотурската револуција Дељо Марковски зема учество во политичкиот процес, а по Балканските војни останува во Костурско и се вклучува во новата борба на ВМРО (Автономистичка) под водство на Тодор Александров во Македонија. Во време на Првата светска војна е шеф на разузнавачка група на ВМРО (Автономистичка) и работи во тилот на сојузниците. Соработува со Константинистите кои сакат да направат државен удар во Атина за да ја бутнат владата на Венизелос, и да се сојузат со Централните Сили. Во 1918 година заедно со најблиските пребегнува во Бугарија, во град Софија каде што и починува во 1939 година .

## Извори


## Надворешни врски

* Спомени на Дељо Марковски  Битката во село Косинец 1907 г.

Категорија:Дејци на ВМОРО
Категорија:Дејци на ВМРО
Категорија:Македонски преселници во Софија
Категорија:Борци против грчката вооружена пропаганда во Македонија
Категорија:Родени во 1871 година
Категорија:Луѓе од Косинец
Категорија:Македонски револуционери
Категорија:Учесници во Илинденското востание
Категорија:Починати во 1939 година
Основна теорема на анализата

Во математиката, поточно во математичката анализа, алтернативен назив за формулата на Њутн-Лајбниц. Оваа теорема ја дава врската меѓу неопределениот и определениот интеграл, односно дава начин на пресметување на вредноста на определениот интеграл преку неопределен.

Иако теоремата е позната како **Формула на Њутн-Лајбниц**, првиот формален доказ на тврдењето го дал шкотскиот математичар Џејмс Грегори (James Gregory), 1638-1675.

= Формулација на теоремата =
Формално, теоремата е зададена на следниов начин:
* **Нека <math>\ [a,b] \subseteq \mathbb{R}</math> е затворен конечен интервал. Нека на овој интервал е определена функција <math>\ f:[a,b] \to \mathbb{R}</math>, нека оваа функција е интеграбилна на <math>\ [a,b]</math> и нека функцијата <math>\ F</math> е примитивна функција за <math>\ f</math> на <math>\ [a,b]</math>. Тогаш важи равенството:**

:: \int_a^b f(x)\,dx = F(b) - F(a)

или почесто запишано како:

:: \int_a^b f(x)\,dx = F(x)|_a^b

= Доказ =

Доказот на тврдењето е следниов:

Нека \ \epsilon>0 е фиксен. Бидејќи функцијата \ f(x) е интеграбилна на интервалот \ [a,b], според Римановата дефиниција на определен интеграл, за тој \ \epsilon, постои \ \delta>0 такво што за секоја поделба T:\,\,a=x_0 на интервалот и секој избор на точките \ \xi_i \in [x_i,x_{i+1}] важи:

: \left| \sum_{i=0}^{n-1} f(\xi_i)\Delta x_i - \int_a^b f(x)\,dx \right| 

Нека \ F(x) е примитивна функција на функцијата \ f(x) на дадениот интервал. Тогаш според теоремата на Лагранж за средна вредност постојат точки \psi_i \in [x_i,x_{i+1}] така што важи:

: F(x_{i+1})-F(x_i)=F^\prime(\psi_i)(x_{i+1}-x_i)

односно, бидејќи \ F е примитивна на \ f, може да запишеме:

: F(x_{i+1})-F(x_i)=f(\psi_i)(x_{i+1}-x_i)

Тогаш, ако сумираме за i=0,1,2,...,n-1, следи:

: \sum_{i=0}^{n-1} f(\psi_i)\Delta x_i = F(b)-F(a)

Од друга страна и точките \psi_i \in [x_i,x_{i+1}] се „*произволни*“, исто како и точките \xi_i \in [x_i,x_{i+1}], па и за нив е исполнето неравенството:

: \left| \sum_{i=0}^{n-1} f(\psi_i)\Delta x_i - \int_a^b f(x)\,dx \right| 

Тогаш, конечно, имаме:

: \left| \sum_{i=0}^{n-1} f(\xi_i)\Delta x_i - (F(b)-F(a)) \right| = \left| \sum_{i=0}^{n-1} f(\xi_i)\Delta x_i - \sum_{i=0}^{n-1} f(\psi_i)\Delta x_i \right| =

: \left| \sum_{i=0}^{n-1} f(\xi_i)\Delta x_i - \int_a^b f(x)\,dx - \sum_{i=0}^{n-1} f(\psi_i)\Delta x_i + \int_a^b f(x)\,dx \right| \le

: \left| \sum_{i=0}^{n-1} f(\xi_i)\Delta x_i - \int_a^b f(x)\,dx \right| + \left| \int_a^b f(x)\,dx - \sum_{i=0}^{n-1} f(\psi_i)\Delta x_i \right| 

од каде следи:

: \int_a^b f(x)\,dx = F(b)-F(a) = F(x)|_a^b,

каде \ F е една примитивна функција на \ f на интервалот [a,b]. Со тоа доказот е завршен.

Категорија:Математика
Категорија:Математичка анализа
Џон Ленон

**Џон Винстон Ленон**, МБЕ (подоцна **Џон Оно Ленон**) (9 октомври 1940 — 8 декември 1980) — познат како пејач, композитор и гитарист на Битлси. Неговата креативна кариера содржи и епизоди во кои Ленон може да се опише како политички активист, уметник, глумец и писател. Дел е од тимот Ленон-Мекартни, можеби најуспешното кант-авторско дуо во историјата на рок-музиката. Истовремено, во својата соло-кариера, Ленон останува запамтен и како автор на *[[Imagine]]* и *[[Give Peace A Chance]]*, две од најпознатите песни на дваесеттиот век. Тој е една од големите музички икони на дваесеттиот век.

Негова жена била Јапонката Јоко Оно од 20 март 1969 година до 8 декември 1980 година, кога Ленон е застрелан од еден негов психички пореметен обожавател, Марк Дејвид Чепмен, во Њујорк.

Во 2002 година, според анкетата *100 најголеми Британци* на *[[Би-Би-Си]]* Ленон бил рангиран на осмото место. Во 2004 година, списанието *Rolling Stone* го прогласило Ленон за 38. најголем музичар на сите времиња на својата листа „Бесмртните: Педесетте најголеми уметници на нашата епоха“. На истата листа, *[[Битлс]]и* го зазеле првото место.

Во 1969 година, заедно со другите членови на „Битлси“, Ленон го добил Орденот на Британската Империја, но четири години подоцна го вратил орденот, наведувајќи неколку причини: вмешаноста на Британија во војната во Нигерија, поддршката што Британија ѝ ја давла на САД во војната во Виетнам и лошиот комерцијален успех на неговата песна „Студена мисирка“ (*Cold Turkey*).

## Надворешни врски

* Официјалната страна на Џон Ленон
* Страница на ''Би-Би-Си'' за Џон Ленон
* 
* Џон Ленон како уметник 
* ФБИ документи за Џон Ленон
* Дискографија на Џон Ленон 
* "Кој го уби Џон Ленон", песна на Елис Пол.

## Наводи

Категорија:Британски рок-гитаристи
Категорија:Британски рок-пејачи
Категорија:Битлси
Категорија:Членови на Редот на Британската Империја
Категорија:Родени во 1940 година
Категорија:Починати во 1980 година
Категорија:Добитници на наградата „Ајвор Новело“
Џорџ Харисон

**Џорџ Харисон**, МБЕ (25 февруари 1943 — 29 ноември 2001) — англиски рок-гитарист, пејач, текстописец, автор и ситарист, добитник на Oскар и Греми, најпознат како водечки гитарист на легендарните Битлси. По распадот на групата, Харисон има успешна кариера како соло-изведувач, а подоцна и како член на Травелинг Вилберис, каде ги добива псевдонимите Нелсон и Спајк Вилбери. Исто така работи и како филмски продуцент, преку својата продукциска куќа *Handmade Films*, која вклучува работа со личности од типот на Мадона и членовите на групата Монти Пајтон, на чиј хумор Џорџ бил особен обожавател.

Рангиран е на 21-то место на Sписокот на 100 најголеми гитаристи на сите времиња  според списанието *Rolling Stone*.

## Надворешни врски
   
    
* GeorgeHarrison.com — Официјална страна   
*  
* Genesis Publications - Концерт за Џорџ: Прославување на животот на Џорџ Харисон
* Клип за животот на Џорџ Харисон 
* BBC статија по повод смртта на Харисон 
* Beatles Central - Биографија на Џорџ Харисон

Категорија:Музичари
Категорија:Британски музичари
Категорија:Гитаристи
Категорија:Оскаровци
Категорија:Добитници на Греми
Категорија:Битлси
Категорија:Членови на Редот на Британската Империја
Категорија:Починати во 2001 година
Категорија:Родени во 1943 година
Категорија:Англиски поп-пејачи
Категорија:Добитници на наградата „Ајвор Новело“
Ринго Стар

**Ричард Старки**, МБЕ (роден на 7 јули 1940), познат по неговото сценско име **Ринго Стар**, е англиски пејач, текстописец и глумец, оскаровец и добитник на Греми награда, музичар кој останува најпознат како тапанарот  на Битлси. Тој е најстариот и најнискиот член на групата, како и последниот кој се вклучува за да ја создаде *познатата четворка*.

## Надворешни врски

* RingoStarr.com — Официјално мрежно место, која е постојано надоградувана од самиот Ринго Стар
* Ринго Стар и Неговиот Ол-Стар Бенд
* Профил на Ринго Стар на Drummerworld
* 
* Слики на Ринго 
* Уметноста на Ринго Стар 
* Кариерата на Ринго Стар како уметник 

Категорија:Музичари
Категорија:Британски музичари
Категорија:Оскаровци
Категорија:Добитници на Греми
Категорија:Битлси
Категорија:Членови на Редот на Британската Империја
Категорија:Витези-бакалауреати
Категорија:Живи луѓе
Мадона

**Мадона** (италијански: *Madonna*) или во превод „*Мојата дама*“ може да се однесува на:

## Христијанство
* Богородица
* Слика „Богородица“, портрет на Богородица.
* ''Богородица'', слика од Едвард Мунк.

## Географија
* Мадона, град во Латвија.

## Забава
* Мадона, американска пејчака, текстописец и глумица.
** ''Мадона'', албум на Мадона.
* „Lady Madonna“, песна од The Beatles.
* ''Мадона'', хрватски филм од 1999.

## Останато
* Болница за рехабилитација „Мадона“, во Линколн, Небраска, САД.
Игор Дурловски

**Игор Дурловски** (р.  во Битола) — македонски оперски пејач и поранешен пратеник.

## Кариера
Студирал на Факултетот за музичка уметност во Скопје, во класата на проф. Биљана Јовановска Јакимовска, се усовршувал во Камерното Студио на Оливера Милјаковиќ во Виена. Неговото деби го имал во 1999 година, а меѓу бројните улоги на оперската сцена, Дурловски ги изведувал репертоарот на Гаетано Доницети, Винченцо Белини, Џоакино Росини, лириката и драматиката на Џакомо Пучини, како и херојските улоги од рускиот и францускиот репертоар.

Еден период живеел во Германија. До 2004 година пеењето го усовршувал кај своевремено најпознатиот светски бас, Бугаринот Николај Ѓауров.

Во 2004 година, тој станал дел од новите продукции на Виенската камерна опера. Тој бил дел од изведбата на Бетовеновата „Деветта симфонија“, Моцартовиот „*Реквием*“, Вердиевиот и Моцартовиот „*Реквием*“, 14-та Симфонија на Шостакович, Радомировиот Псалтир на Димитрије Бужаровски, ораториумот Клименту од Властимир Николовски, Симфонијата Зима од Ристо Аврамовски и други. Забележливи се и неговите гостувања на реномираниот фестивали Охридско лето.

Оженет е со оперската пејачка Ана Дурловски, со која во 2019 година ја отвориле „Академија Дурловски“. 

## Упад во Собранието на Македонија (2017)

Дурловски бил меѓу организаторите на протестите по парламентарните избори во декември 2016 година. На 27 април 2017 година, демонстрантите упаднале во Палатата на Собранието на Македонија додека новото мнозинство избирало претседател на Собранието. Во ноември, Дурловски бил уапсен, заедно со најмалку 30 лица, под обвинение за „терористичко загрозување на уставниот поредок и безбедноста“. Следниот ден, неколку стотици луѓе, заедно со високи членови на партијата на ВМРО ДПМНЕ, протестирале пред Кривичниот суд во Скопскиот суд барајќи итно ослободување на сите приведени. По апсењето, се одржале неколку формални и неформални симболични протести, во Македонија и во странство, со кои се барало негово ослободување од притвор. На 15 март 2019 година, Судот изрекол затворски казни за 16 лица вклучени во упадот во 2017 година, а Игор Дурловски добил ослободителна пресуда од сите обвиненија.

## Наводи

## Надворешни врски

* Профил на Игор Дурловски на службената мрежна страница на Македонска опера и балет

Категорија:Политичари од Битола
Категорија:Македонски оперски пејачи
Категорија:Македонски пратеници
Категорија:Апсолвенти на Факултетот за музичка уметност - Скопје
Категорија:Македонски затвореници и притвореници
Мало Трново

:*За други значења, видете [[Трново (појаснување)]].*

**Мало Трново** () — град во Југоисточна Бугарија, административен центар на општината Мало Трново во Бургаската Област. Има население од околу 1.989 жители (2022).

Мало Трново е град во крајниот југоисточен дел на Бугарија, втор најголем граничен премин на бугарско-турската граница во планината Странџа. Целото население се состои од Бугари, и покрај близината на Турција. Сите жители на регионот се потомци на старобугарското население. Природниот резерват „Странџа“ е познат со единствениот растителен и животински свет на Балканот.

Во регионот се ноаѓаат многу археолошки и историски наоди од Тракијците. Во градот постои населба од античко време, исто така археолошки, историски и природонаучен музеј. Претставени се 5 збирки - археологија, нова и модерна историја, црковна уметност, етнографија и природа.

## Редовни настани

**Летен универзитет** или „експедиција“ — „Странџа планина и неjното место во влегувањето на цивилизациите Исток — Запад“, организиран од Нов бугарски универзитет, Софискиот универзитет „Св. Климент Охридски“ и Благоевградскиот универзитет „Неофит Рилски“.

## Личности

* Начо Папазов - политичар
* Јордан Мутафчиев - генерал и политичар
* проф. Ангел Заберски - композитор
* проф. Тодор Мрчков - главен обвинител

## Галерија

Image:Bulgaria-Malko Tarnov-01.jpg
Image:Bulgaria-Malko Tarnov-02.jpg
Image:Bulgaria-Malko Tarnov-03.jpg
Image:Bulgaria-Malko Tarnov-04.jpg
Image:Bulgaria-Malko Tarnov-05.jpg


## Наводи

## Надворешни врски
*Ифицијална веб-страница на општина Мало Трново


Категорија:Населени места во областа Бургас
Желазова Вола

[мини|десно|270п|Споменикот на Шопен во Желазова Вола, дело на вајарот [Јозеф Гославски]]
**Желазова Вола** () — село во општината Сохачев на Сохачевскиот округ во Мазовското Војводство, околу 60 км од Варшава, Полска. Селото е родно место на двајца славни класични музичари: пијанистот и композитор Фредерик Шопен, и виолинистот Хенрик Шеринг. Местото е познато е по својот живописнен мазовски предел, многуте кривулести потоци, опкружени од врби и ритчиња.

Рускиот композитор Сергеј Љапунов ја искомпонирал симфониската поема „Желазова Вола“, Оп. 37 „во спомен на Шопен“.

Во зачуваното крило на некогашната куќа на Шопенови денес има музеј, опкружен со парк. На лето тука се изведуваат концерти на Шопеновата музика од музичари од целиот свет. Во блискиот парк се наоѓа споменикот на Фредерик Шопен, дело на вајарот Јозеф Гославски.

## Историја
Првпат селото се споменува во 1579 г. во гроцките документи, каде како сопственик на Желазова Вола се споменуваат Никола и Петар Желазо. Кон крајот на XVIII век сопственици биле Лушчевци, а потоа Папроцки. Од тие последните во 1802 година селото го купува аристократската фамилија Скарбек (Каспер и Лудвик) и живее во палатата во селото; денешниот дел од таа палата е само источното крило. Гувернант на нивните деца бил Никола Шопен. На 1 март (или 22 февруари) се раѓа Фредерик, второ дете на Шопенови. Во 1812 палатата на Скарбек изгорела и од неа останале само двете споредни крила.

Во 1834 Скарбек ја продаваа Желазова Вола на Шубертови, а тие пак на Пешлови. Следен сопственик во годините 1859-1879 бил Адам Товањски. Од 1879 палатата останува во рацете на Александар Павловски кој на местото на раѓањето на Шопен прави магацин. Во 1894  година по иницијатива на рускиот композитор Милиј Балакириев направен е во паркот споменик на Фредерик Шопен, проектиран од Бронислав Жоховски. За време на Првата светска војна изгорело десното крило од палатата. Во 1928 година варшавското Здружение на пријатели на куќата на Шопен и Шопеновскиот комитет од Сохачев го купуваат преостанатото крило од палатата и 3 хектари земја околу објектот за 40.000 злоти од Рох Шимањски кој бил сопственик на земјата од 1918 година. За време на Втората светска војна во палатата биле стационирани германски војници, а кон крајот на војната таму била организирана болница.

## Поврзано
* Фредерик Шопен
* Хенрик Шеринг
* Мазовија
* Мазовско Војводство

## Наводи

## Надворешни врски
* „Шопеновата Полска. Желазова Вола“  

Категорија:Села во Мазовското Војводство
Категорија:Сохачевски Округ
Категорија:Фредерик Шопен
Приказната на визионерот

**Приказната на визионерот** е едно од помалку познатите дела на Џефри Чосер. Бидејќи постои само како фрагмент добиен од палимпсест, тоа обично се изоставува од изданијата на *[[Кантербериски приказни|Кантербериските приказни]]*. Реставрираниоте стихови понекогаш ги наоѓаме во академските коментари на *[[Приказната на економот]]*. 

## Текст
(*современа [[проза|прозна]] реконструкција на најдениот фрагмент од дански стручњак*)

My lady's touch upon the lute is light,
yet she weaves the streams of melody,
with such profound synchicity,
that the river of time spills into dream,
into that ocean of unspoken promise,
where lives primordial the memory of future things,
here vision and voice and sound,
and meaning emerge at last as one.

Мојата дама по лејтата допира нежно,
но сепак ги ткае мелодичните нишки,
со така прониклив синхицитет,
што реката на времето се излева в сон,
во тој океан на неизречено ветување,
каде праисконски живее сеќавањето за нештата што следат,
тука видот и гласот и звукот,
и смислата најсетне стануваат едно.

Препеал: Б. Јанкулоски

Визионерот, Приказната на
Категорија:Англиски јазик 
Категорија:Средноанглиски поеми 
Категорија:Средноанглиска поезија 
Категорија:Средноанглиска книжевност 
Категорија:Историја на англискиот јазик
Нокаут

**Нокаут** — музичка група од Скопје, Македонија, основана во 1997 година, а преоснована во 2006 година. Основач на групата е Никола Перевски – Пере, кој со поддршка на Дарко Димитров и покана на Кирил Колемишевски (втор вокал) и Ацо Богдановски (перкусии) и Владимир Крстевски-Франц го создале првиот состав на „Нокаут“. По неколку години пауза (2003-2006) Нокаут повторно се активирале во проширен и изменет состав. Покрај Франц и Пере влегуваат и членовите Благоја Антовски (тапани), Горјан Петровски (гитара), Бојан Перевски (перкусии), Борче Кузмановски (клавијатура), Виктор Николовски (бас гитара) и Луај Реџепов (гитара).
мини|Никола Перевски Пере - Нокаут (10.11.2017)

## Фестивали и награди

Добитници се на наградите „Тинејџерска атракција“ во 1998, кога се и прогласени за „Група на годината“ две години по ред (1998, 1999). Во 2001 ја добиваат Златната Бубамара за албум и престижната награда како композитор и текстописец „Grand Prix“ на официјалниот избор за Евровизија на Скопскиот фестивал во 2002 година со песната „Од нас зависи“ во изведба на Каролина Гочева. Учествувале во повеќе турнеи, издвојувајќи ги “Сакам Скопско“, “Македонски Телекомуникации“, “Мис на Македонија“, "B.U.perfume" итн... Добитници на „Златната бубамара на популарноста“ 2011/2012 година за концерт на годината.

Во 2020, Нокаут победи на Макфест со песната "Сакам да живеам".

## Концерти
На 17 декември 2014 година, „Нокаут“ одржале концерт во Универзалната сала во Скопје. Концертот започнал со песната „Фатална опсесија“, еден од првите хитови на групата, изведен на фестивалот „Макфест“ во 1997 година, а следувала песната „Танго“ со која се претставиле на истиот фестивал во 2014 година. Премиерно, била изведена песната „Понекогаш“, а концертот завршил со песните „Илјада причини за крај“ и „Ти си проблем“, која оригинално ја исполнувала групата „Студени нозе“. Инаку, на концертот гостувале и раперот Тони Зен, Владимир Поп-Христов од групата Д.Н.О., и Игор Џамбазов.
мини|Никола Перевски Пере - Нокаут (10.11.2017)

## Соработки

Соработувале со голем број познати јавни лица и музичари од нашата естрада како Дарко Димитров, Тоше Проески, Д.Н.О, Ареа, Принц, Каролина Гочева, Дарко Митревски, Бане Поповиќ, Дарко Гелев – Брејк, Игор Џамбазов, Ристо Вртев, Мартин Трпчевски, Зорица Црношија, Тони Михајловски, Авалон продукција и други.

## Спонзори

Пере и Франц се заштитни лица на Шкода Roomstеr.

## Дискографија

### Албуми
*„Нокаут“ (1997) 
*„До последен здив“ (2001) 
*„Три“ (2014)

### Синглови
*„ABC“
*„Фатална опсесија“
*„Временска машина“
*„Би се викал те сакам“
*„Телефонскиот број не постои“
*„Илјада причини за крај“
*„Мене ми припаѓаш“
*„Позитивно“
*„Радувај се со мене“
*„Трип“
*„Ноември“

## Наводи

## Надворешни врски
* Официјално мрежно место 
* Нокаут на YouTube
* Дискографија  на Нокаут евидентирана од ВБУ Музички Регистар

Категорија:Македонски поп-групи
Категорија:Македонски рок групи
Категорија:Појавено во 1997 година во Македонија
Тиквешко

* Тиквешко оро, познато народно оро
* Тиквешија — низина и етно-географска област во централниот дел на Македонија. 
* Тиквешка Котлина — низина во централно-јужниот дел на Македонија.
* Тиквешко Езеро — на Црна Река, 12 км југозападно од Кавадарци, 3 км јужно од селото Возарци.
Извод на сложена функција

Оваа статија подетално се занимава со поимот ***Извод на сложена функција***.  Околу дефиницијата на поимот извод на функција, видете ја статијата Диференцијално сметање.

Нека \ f:[c,d] \to \mathbb{R} и \ g:[a,b] \to [c,d] се реални функции од една променлива такви што постои составот (композицијата или сложената функција): \ h(x) = (f\circ g)(x) = f\left( g(x) \right). Тогаш за првиот извод на h(x) важи:

: h^\prime(x)=f^\prime \left( g(x) \right) g^\prime(x)

Категорија:Математика
Категорија:Математичка анализа
Марија Мирчов - Скаловска

**Марија Мирчов-Скаловска** (1 март 1929, Каравуково, Кралство СХС - 24 јануари 2006, Скопје, Македонија) ― истакната југословенска и македонска оперска и концертна пејачка. Музичко образование завршува во Средното музичко училиште во Нови Сад, во класите на професорите Рудолф Ертл и Евгениј Маријашец, а потоа приватно се усовршила кај проф. Злата Ѓунѓенац во Белград. Дебитира со улогата на Микаела (Кармен) во 1950 година.
На сцената на Македонскиот народен театар (МНТ), дошла на покана, како солист на Новосадската опера (1950-1952). 

Во наредните дваесет и три години Марија Мирчов-Скаловска остварила дваесет и шест значајни партии од лирскиот и драмскиот фах. При крајот на својата кариера, таа се занимавала со вокална педагогија.

## Најважни улоги

* *Софи (Вертер, 1954)* 
* *Марженка (Продадена невеста, 1956)*
* *Евридика (Орфеј и Евридика)*
* *Неда (Палјачи, 1957)*
* *Росина (Севилскиот бербер)*
* *Флорами (Мала Флорами, 1957)*
* *Чо Чо Сан (Мадам Батерфлај)* 
* *Мими (Боеми)*
* *Моника (Медиум, 1958)*
* *Лиза (Земјата на насмевките, 1962)*
* *Микаела (Кармен, 1965)*
* *Јана (Гоце)*
* *Магда (Пајажина, 1966)* 
* *Манон Леско (Манон)*
* *Маргарета (Фауст, 1967)*
* *Ирена (Цар Самоил, 1968)*
* *Белинда (Дидона и Енеј, 1971)*
* *Дездемона (Отело)*
* *Ѓула (Еро од оној свет)* 
* *Елизабета (Дон Карлос, 1972)*
* *Џилда (Риголето)*
* *Татјана (Евгениј Онегин)*

Категорија:Македонски оперски пејачи
Категорија:Југословенски оперски пејачи
Категорија:Сопрани
Споменик на незнајниот војник

''Landsoldaten'' ("foot soldier") статуа во Фредериција, Данска|thumb|250px
Низ историјата, многу војници загинале во најразлични војни без да се идентификуваат нивните посмртни останки. Денес, државите имаат обичај да креваат симболичен „Споменик на непознатиот борец“ кој претставува воен гроб на тие непознати борци. Спомениците обично содржат посмртни останки на непознат војник (или “на Господа познат“, како што честопати е напишано на споменикот), за да послужи како симбол за сите незнајни јунаци што загинале.

## Примери

Категорија:Воени споменици
Појас Газа

**Појасот Газа** е крајбрежен појас на источниот брег на Средоземното Море. На југозапад се граничи со Египет, а на север и исток со Израел. Долг е 41 километар, а широк од 6 до 12 километри. Вкупната површина на појасот изнесува 360 квадратни километри. Називот на појасот доаѓа од најголемиот град, Газа. Има околу 2 милиони палестински жители.

По создавањето на Израел во 1948 година, Египет ја контролирал Газа речиси две децении. По победата на Израел во Шестдневната војна во 1967 година против неговите арапски соседи, тој ја презел контролата и врз Појасот Газа. Во следните 38 години тој го контролирал Појасот и овозможил изградба на 21 еврејска населба.

Палестинската самоуправа ја презеде контролата во мај 1994, а целосна контрола е добиена во септември 2005, кога Израел го завршил повлекувањето на 9 илјади израелски доселеници во Појасот и го завршил своето воено владеење со Појасот. Од 2007 година Хамас го контролира Појасот, но Израел го контролира воздушниот простор на појасот и пристапот од море до него.

## Поврзано
* Административна поделба на Палестина
* Палестински територии
* Западен Брег
* Палестинска самоуправа
* Судир Фатах–Хамас
* Израел

## Наводи


Категорија:Левант
Категорија:Палестина
Категорија:Израел
Категорија:Ексклави
Ъ

**Тврдиот знак**, **голем ер** или **Ъ** (кирилица: ; глаголица: 10px) — буква во кирилицата, 27. во бугарскaтa и 28. во рускaтa азбука. Позната е уште како *ер голям* на бугарски или *твёрдый знак* на руски.

Во бугарскиот јазик го означува звукот /ɤ/ и понекогаш звукот /ə/.
Во рускиот јазик не го означува звукот, тврдиот знак се ставa помеѓу согласката и јотованата самогласка (я,ю,е,ё) и означува дека претходната согласка не е палатализирана.
:На пример: *Адъютант* (Аѓутант), *Съезд* (Сјезд).

Пред реформите во рускиот јазик во 1918, и во бугарскиот во 1946, тврдиот знак се додавал на крајот на зборот, доколку завршувал со согласка. На пример: *свѣтъ*, *Бѣлградъ*, *миръ* итн.

Категорија:Бугарска азбука
Категорија:Руска азбука
Институт за филозофија

**Институтот за филозофија** е една од најстарите студиски групи на Филозофскиот факултет - Скопје. Почнува да работи уште во 1920-тите години од, во рамките на тогашниот Факултет кој бил експозитура на Филозофскиот факултет во Белград. После Втората светска војна, на него се формираат и со него се развиваат доајените на современата македонска филозофија. Тоа се професорите: д-р Јонче Јосифовски, д-р Митко Илиевски и академик Георги Старделов. Наедно, во тој период, забележлива е работата на професорот Павао Вук Павловиќ од Загреб и на професорката Загорка Мичиќ од Белград.

## Дејност на Институтот
Покрај додипломската студии, на Институтот се организирани последипломски студии, како и докторски студии од областа на филозофските науки.
Дипломираните студенти се стекнуваат со звањето *Дипломиран професор по филозофија*, додека со завршувањето на последипломските, односно докторските студии со научниот степен *Магистер, односно Доктор по филозофски науки*.

## Филозофските дисциплини што се изучуваат Институтот
На Институтот за филозофија се изучуваат класичните филозофски дисциплини: Историја на филозофијата, Логика, Онтологија, Теорија на познанието, Методологија, Естетика и Етика. Покрај овие класични филозофски дисциплини застапени се и посебните филозофски дисциплини, помеѓу кои се: Филозофска антропологија, Филозофија на религијата, Теории за религијата, Филозофија на политиката, Филозофија на јазикот, Филозофија на правото и други.

## Библиотеката на Институтот
**Библиотеката** на Институтот е една од најстарите и најбогатите библиотеки на Филозофскиот факултет. Опфаќа повеќе од 15.000 наслови од областа на филозофијата и на науките сродни на неа. Со библиотеката раководи г-ѓа Фросина Новак, која е воедно и ЕКТС-координатор на институтот.

## Денешни наставници и соработници
* д-р Вера Георгиева-Петковска, редовен професор;
* д-р Иван Џепароски, редовен професор и раководител на Институтот;
* д-р Јасмина Наумоска, редовен (?) професор.
* д-р Бранислав Саркањац, редовен професор;
* д-р Иванчо Атанасовски, вонреден професор;
* д-р Ана Димишковска, вонреден професор;
* д-р Ристо Солунчев, вонреден професор;
* д-р Марија Тодоровска, доцент;

Филозофија
Филозофија
Категорија:Македонска филозофија
50-те Најдобри играчи во историјата на НБА

Педесетте најдобри играчи на НБА беа одредени во 1996,на педесет годишнината од формирањето на НБА. На листата ги има најдобрите и највлијателните играчи од половината век во кој НБА постоеше. Позициите кои играчите ги играа не беа фактор за избор на играчите. Заедно со педесетте најдобри играчи, исто така беа избрани најдобрите десет тимови и најдобрите десет тренери. 

##### А
* Карим Абдул-Џабар
* Вес Анселд
* Пол Аризин
* Нејт Арчибалд

##### Б
* Чарлс Баркли
* Елџин Бејлор
* Рик Бери 
* Дејв Бинг
* Лери Брд

##### В
* Џери Вест
* Лени Вилкинс
* Бил Волтон
* Џејмс Ворти

##### Г
* Џорџ Гервин
* Хал Гриер
* Доминик Вилкинс

##### Д
* Дејв Дебушер
* Клајд Дрекслер

##### И
* Џулиус Ирвинг

##### J
* Патрик Јуинг

##### К
* Били Канингам
* Дејв Кавенс
* Боб Кузи

##### Л
* Џери Лукас

##### M
* Џорџ Мајкан
* Пит Маравич
* Карл Мелоун
* Мозес Мелоун
* Кевин Мекхејл
* Ерл Монро

##### O
* Хаким Олајџувон 
* Шекил Онил

##### П
* Роберт Периш
* Боб Петит
* Скоти Пипен

##### Р
* Бил Расел
* Вилис Рид
* Дејвид Робинсон
* Оскар Робертсон

##### С
* Џон Стоктон

##### T
* Ајзеја Томас
* Нејт Турмонд

##### Ф
* Волт Фрејзер

##### Х
* Џон Хавличек
* Елвин Хејс

##### Ч
* Вилт Чембрлен

##### Џ
* Сем Џонс
* Меџик Џонсон
* Мајкл Џордан

##### Ш
* Бил Шарман
* Долф Шејс

### Шеесеттата годишнина од формирањето на [[Национална Кошаркарска Асоцијација (НБА)|НБА]]

Во 2006, десет години после одбирањето на 50-те Најдобри играчи во историјата на НБА, панел од Американската телевизиска мрежа ТНТ одбра десет играчи кој или беа изоставени од оригиналниот тим или се прославија во десетте години од кога листата беше направена.

* Џејсон Кид
* Кевин Гарнет
* Ален Ајверсон
* Коби Брајант
* Боб Макаду
* Доминик Вилкинс
* Реџи Милер
* Кони Хокинс
* Тим Данкан
* Гери Пејтон
Двејн Вејд

Категорија:Национална кошаркарска асоцијација